Rámcová kúpna zmluva

na dodanie medicinálnych a technických plynov v oceľových/tlakových fľašiach a iných tlakových nádobách

(ďalej ako: „Zmluva“)

uzatvorená podľa zákona č. [343/2015 Z. z.](https://www.slov-lex.sk/pravne-predpisy/SK/ZZ/2015/343/20210802.html) o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a podľa § 269 ods. 2 zákona a nasl. Obchodného zákonníka č. 513/1991 Zb. v znení neskorších predpisov

(ďalej len: „Zmluva“)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Článok I.**

**Zmluvné strany**

**KUPUJÚCI:**

**Názov:**  **Záchranná zdravotná služba Bratislava**

 **štátna príspevková organizácia**

**Sídlo: Antolská 11, 850 07 Bratislava**

V mene ktorej koná: Ing. Slavomír Gruška, riaditeľ

IČO: 17336210

DIČ: 2020845827

Bankové spojenie: Štátna pokladnica

IBAN: SK85 8180 0000 0070 0028 7955

Zapísaná v: Registri právnických osôb, podnikateľov a orgánov verejnej moci vedenom Štatistickým úradom SR, registračné číslo 21005/2021

Zriadená: zriaďovacou listinou MZ SR č. 3724/1991 – A/XXI-3 s účinnosťou od 1.1.1992 v znení neskorších zmien

E-mail: zachrana@emergency-ba.sk

Tel. sekretariát: +421 02 68 20 61 11

Kontaktná osoba: Michal Vido, vedúci úseku MTZ

E-mail: michal.vido@emergency-ba.sk

Tel: +421 911 408 020

(ďalej ako „Kupujúci“ alebo „ZZS BA“)

a

**PREDÁVAJÚCI :**

**Názov:**

**Sídlo:**

V mene ktorej koná

IČO:

DIČ:

IČ DPH:

## Bankové spojenie:

IBAN:
Zapísaná:

Kontaktná osoba:

E-mail:

Tel:

(ďalej len „Predávajúci“)

(spoločne ďalej ako: „Zmluvné strany“)

**Článok II.**

**Úvodné ustanovenia**

Kupujúci je verejný obstarávateľ podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

Kupujúci vyhlásil vo Vestníku verejného obstarávania č. ...../2025 zo dňa .............. pod zn. .................... verejné obstarávania na predmet zákazky: „ Medicinálne a technické plyny“ (ďalej len „verejné obstarávanie“).

Táto Zmluva sa uzatvára ako výsledok verejného obstarávania, v ktorom bol Predávajúci úspešným uchádzačom, nakoľko jeho ponuka bola v zmysle stanovených podmienok verejného obstarávania najvýhodnejšia.

Predávajúci potvrdzuje, že je oprávnený a spôsobilý dodávať medicinálne, technické a špeciálne plyny a poskytovať súvisiace služby, v súlade s touto Zmluvou, na základe príslušných oprávnení, ktorými disponuje, ako aj na základe osobitných všeobecne záväzných právnych predpisov platných pre uvedené komponenty a danú oblasť. Príslušné oprávnenia, doklady o registráciách resp. príslušné registračné rozhodnutia Predávajúci predloží Kupujúcemu s návrhom Zmluvy.

Účelom tejto Zmluvy je úprava práv a povinností Zmluvných strán v súvislosti s dodaním predmetu zákazky podľa článku III. Zmluvy.

**Článok III.**

**Predmet zmluvy**

1. **Predmetom tejto Zmluvy je:**
2. **záväzok Predávajúceho zabezpečiť:**
* **dodanie medicinálnych a technických plynov v oceľových/tlakových fľašiach a iných tlakových nádobách**, ktoré sú **bližšie špecifikované v Prílohe č. 1 – Cenová ponuka (Návrh na plnenie kritérií)**, a to riadne a včas, v požadovanom rozsahu a kvalite na základe akceptovaných objednávok, za Ceny v zmysle položiek podľa Prílohy č. 1 Zmluvy - Cenová ponuka (Návrh na plnenie kritérií) a v celkovom finančnom objeme podľa bodu 4. čl. VII. Zmluvy a za ďalších podmienok dohodnutých v tejto Zmluve (ďalej aj ako: „**Tovar**“), a
* **prenájom na** **dočasné odplatné užívanie dodaných oceľových /tlakových fliaš a iných tlakových nádob bližšie špecifikované v Prílohe č. 1 – Cenová ponuka (Návrh na plnenie kritérií** (ďalej aj ako: „**Služby alebo Fľaše**“),

(ďalej spolu ako: „Predmet zmluvy“)

1. **záväzok Kupujúceho zaplatiť Predávajúcemu** za riadne a včas dodaný Predmet zmluvy a v zmysle tejto Zmluvy a vystavenej objednávky, Ceny zmysle položiek podľa Prílohy č. 1 - Cenová ponuka (Návrh na plnenie kritérií), z celkového finančného objemu podľa bodu 4. čl. VII. tejto Zmluvy.
2. Predpokladané množstvá jednotlivých položiek Predmetu zmluvy sú uvedené v Prílohe č. 1 - Cenová ponuka (Návrh na plnenie kritérií) k tejto Zmluve. Konkrétne množstvá jednotlivých druhov Predmetu zmluvy, budú Kupujúcim upresnené vždy podľa jeho potrieb a požiadaviek, v jednotlivých čiastkových písomných objednávkach, to znamená, že Predávajúci sa zaväzuje presné množstvá jednotlivých položiek Predmetu zmluvy dodať podľa objednávky Kupujúceho.
3. Kupujúci si vyhradzuje právo považovať predpokladané množstvo za nezáväzné. V prípade potreby si Kupujúci vyhradzuje právo objednať nižšie množstvá Predmetu zmluvy ako sú predpokladané. V prípade, že budú objednané nižšie množstvá Predmetu zmluvy ako sú predpokladané, nevzniká Predávajúcemu automaticky nárok na dodanie kompletného rozsahu Predmetu zmluvy, tak ako je definovaný v Prílohe č. 1 - Cenová ponuka (Návrh na plnenie kritérií).
4. Tovar musí byť dodaný:

4.1. nový v originálnom balení,

4.2. v predpísanej alebo schválenej kvalite, alebo v kvalite uvádzanej výrobcom,

4.3. náležite zabalený obvyklým spôsobom tak, aby nedošlo k jeho poškodeniu, strate alebo zničeniu, a aby bola zabezpečená jeho ochrana až do momentu prevzatia Tovaru Kupujúcim v dohodnutom mieste dodania Tovaru,

4.4. bez technických a právnych vád.

1. Touto Zmluvou sa ďalej Predávajúci zaväzuje poskytnúť Kupujúcemu súvisiace služby:

5.1. dopravu do miesta dodania Tovaru,

5.2. dodanie príslušnej dokumentácie k Tovaru,

5.3. poskytovanie bezplatného záručného servisu pri odstraňovaní vád Tovaru vzniknutých v záruke.

1. **Miestom dodania Tovaru budú** sídla staníc záchrannej zdravotnej služby Kupujúceho uvedené v Prílohe č. 2 – Odberné miesta Kupujúceho tejto Zmluvy (ďalej len „Miesto dodania“).

**Článok IV.**

**Dodacie podmienky**

1. Predávajúci sa zaväzuje dodať Kupujúcemu Tovar na základe čiastkových písomných objednávok Kupujúceho, s periodicitou podľa potrieb Kupujúceho, v zmysle ustanovení uvedených v čl. III. Zmluvy, ako aj ďalších ustanovení tejto Zmluvy.
2. Za Kupujúceho a za Predávajúceho budú konať oprávnené osoby, ktoré sú uvedené v záhlaví tejto Zmluvy ako kontaktné osoby.
3. Objednávky v pdf formáte bude zasielať Kupujúci Predávajúcemu písomnou formou spravidla prostredníctvom e-mailu. Objednávka bude obsahovať odvolanie sa na túto Zmluvu, množstvo a druh objednaného Tovaru, Miesto dodania, dátum, pečiatku a podpis za Kupujúceho.
4. Predávajúci sa zaväzuje **potvrdiť** osobitným e-mailom odoslaným na e-mailovú adresu, z ktorej bola objednávka Kupujúceho doručená Predávajúcemu **akceptáciu objednávky**, a to do 24 hodín po odoslaní objednávky Kupujúcim; Akceptáciou objednávky Predávajúcim dochádza ku vzniku záväzku Kupujúceho plniť v zmysle objednávky. V prípade že nedôjde k akceptácii objednávky resp. k žiadnej reakcii zo strany Predávajúceho, objednávka Kupujúceho sa považuje za akceptovanú uplynutím 24 hodín po odoslaní objednávky Kupujúcim Predávajúcemu.
5. Predávajúci je povinný **dodať objednaný Tovar do  Miesta dodania** **v lehote do 3 (troch) kalendárnych dní** odo dňa doručenia objednávky Predávajúcemu. **V prípade akútnej potreby je Predávajúci povinný dodať Tovar do 24 (dvadsaťštyri) hodín od doručenia objednávky Predávajúcemu,** pokiaľ sa Zmluvné strany nedohodnú inak.
6. Zmluvné strany sa dohodli, že Tovar podľa objednávky môže Predávajúci dodať aj po častiach, najneskôr však v lehote podľa bodu 5. tohto článku.
7. **Pred dodaním Tovaru dá Predávajúci oprávnenej osobe Kupujúceho** **avízo o dodávke Tovaru vopred min. 4 hodiny.**
8. Predávajúci je povinný dodať Tovar Kupujúcemu na Miesto dodania na vlastné náklady, zabalený obvyklým spôsobom tak, aby nedošlo k jeho poškodeniu počas prepravy a skladovania a Tovar na Mieste dodania i vyložiť.
9. **Tovar je dodaný v deň jeho odovzdania a prevzatia na Mieste dodania, a to podpísaním a prevzatím dodacieho listu kontaktnými osobami Zmluvných strán.**
10. V deň dodania Tovaru (pri odovzdaní a prevzatí Tovaru) Predávajúci dodá Kupujúcemu:
11. riadny dodací list k príslušnému Tovaru v PDF formáte, ktorý zašle oprávnenej osobe Kupujúceho uvedeného v záhlaví Zmluvy (michal.vido@emergency-ba.sk) a
12. riadny dodací list k príslušnému Tovaru, ktorý Predávajúci odovzdá spolu s Tovarom kontaktnej osobe Kupujúceho priamo v Mieste dodania.
13. Predávajúci je povinný dodať Tovar takým spôsobom, aby pri doručení objednaného Tovaru mal Kupujúci možnosť skontrolovať dodaný Tovar. V prípade ak nebude Tovar dodaný v súlade s touto Zmluvou, resp. v prípade vád zistených pri dodaní Tovaru je Kupujúci oprávnený Tovar neprevziať a vrátiť ho Predávajúcemu späť na náklady Predávajúceho. Tieto vady, resp. iné dôvody vrátenia Tovaru Kupujúci uvedie do dodacieho listu. Takto vrátený Tovar sa bude považovať za nedodaný a Predávajúcemu nevzniká nárok na zaplatenie zmluvnej ceny.
14. Kupujúci je povinný odobrať dodaný Tovar podľa objednávky, ak bude dodaný v požadovanej kvalite a množstve, špecifikácii a v dohodnutom termíne zaplatiť Predávajúcemu dohodnutú kúpnu cenu.
15. Kupujúci nadobúda vlastnícke právo k Tovaru dodaním Tovaru podľa bodu 9. tohto čl. Nebezpečenstvo škody na dodanom Tovare prechádza na Kupujúceho okamihom dodania a prevzatia Tovaru podľa bodu 9. tohto čl.
16. Predávajúci je povinný bez zbytočného odkladu informovať Kupujúceho o všetkých skutočnostiach, ktoré môžu ovplyvniť dodanie Tovaru podľa tejto Zmluvy.
17. Predávajúci zodpovedá v plnom rozsahu za škody vzniknuté Kupujúcemu pri plnení tejto Zmluvy, alebo neplnením si povinností vyplývajúcej z tejto Zmluvy a je povinný plniť náhradu za vzniknuté škody podľa ustanovení Obchodného zákonníka o náhrade škody.
18. Predávajúci môže zabezpečiť časť plnenia Predmetu zmluvy prostredníctvom svojich subdodávateľov. Predávajúci garantuje spôsobilosť subdodávateľov pre plnenie Predmetu zmluvy, zodpovedá za celé a riadne plnenie Zmluvy počas celého trvania zmluvného vzťahu s Kupujúcim, a to bez ohľadu na to, či predávajúci použil subdodávky alebo nie, v akom rozsahu a za akých podmienok. Kupujúci nenesie akúkoľvek zodpovednosť voči subdodávateľom Predávajúceho.
19. Predávajúci je povinný oznámiť Kupujúcemu akúkoľvek zmenu údajov o subdodávateľovi, do piatich pracovných dní odo dňa, kedy táto skutočnosť nastala.
20. Predávajúci má právo na zmenu subdodávateľa alebo na doplnenie nového subdodávateľa vo vzťahu k predmetu tejto Zmluvy, len po predchádzajúcom písomnom schválení takejto zmeny alebo doplnenia Kupujúcim. Predávajúci je povinný k žiadosti o schválenie predložiť Kupujúcemu identifikáciu subdodávateľa, predmet subdodávky, predpokladaný podiel zákazky zadávaný subdodávateľovi a osobu oprávnenú konať za subdodávateľa (meno a priezvisko, adresa pobytu, dátum narodenia).

**Článok V.**

**Prenájom Fliaš**

1. Fľaše sú výlučným vlastníctvom Predávajúceho, ktorý ich prenajíma Kupujúcemu za účelom dodávania Plynu v nich a jeho spotreby z nich. Kupujúci nie je oprávnený dať Fľaše do užívania tretej osobe.
2. Za odplatné užívanie Fliaš je Kupujúci povinný platiť Predávajúcemu dojednané nájomné podľa Prílohy č. 1 – Cenová ponuka (Návrh na plnenie kritérií).
3. Predávajúci je povinný viesť evidenciu prenajatých Fliaš Kupujúcemu a túto stále aktualizovať. Zároveň je Predávajúci povinný v súvislosti s fakturáciou nájomného za prenajaté Fľaše Kupujúceho informovať o tejto skutočnosti a to tak, že ešte pred vystavením príslušnej faktúry, doručí Kupujúcemu oznámenie o aktuálnom počte prenajatých Fliaš Kupujúcim, aj s uvedením sumy nájomného s DPH, ktorý má byť následne fakturovaný Kupujúcemu.
4. Kupujúci zodpovedá za prenajaté Fľaše. Ak Kupujúci do 30 dní po ukončení Zmluvy nevráti prenajaté Fľaše Predávajúcemu alebo ak dôjde k ich strate, odcudzeniu, či zničeniu, je Kupujúci povinný uhradiť Predávajúcemu náhradu vzniknutej škody.

**Článok VI.**

**Doba trvania**

 **Zmluva sa uzatvára na dobu určitú, a to na obdobie 48 mesiacov odo dňa jej účinnosti alebo do vyčerpania finančného limitu** uvedeného v bode 4  článku VII. tejto Zmluvy, podľa toho, ktorá skutočnosť nastane skôr.

**Článok VII.**

**Cena**

1. Cena za dodanie Predmetu zmluvy je stanovená dohodou Zmluvných strán na základe výsledku verejného obstarávania ako cena konečná v súlade so zákonom Národnej rady Slovenskej republiky č. [18/1996 Z. z.](https://www.slov-lex.sk/pravne-predpisy/SK/ZZ/1996/18/20200721) o cenách v znení neskorších predpisov a vyhlášky Ministerstva financií Slovenskej republiky č. [87/1996 Z. z](https://www.slov-lex.sk/pravne-predpisy/SK/ZZ/1996/87/20200101)., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. **Ceny za jednotlivé položky Tovaru a Služieb** v zmysle tejto Zmluvy sú uvedené **v** **Prílohe č. 1 – Cenová ponuka (Návrh na plnenie kritérií),**na základe cenovej ponuky Predávajúceho podanej v rámci verejného obstarávania (ďalej ako: „Cena“).
3. **Ceny sú dohodnuté bez dane z pridanej hodnoty (ďalej len „DPH“). K cenám sa pripočíta DPH v sadzbe platnej podľa všeobecne záväzných predpisov v deň zdaniteľného plnenia.**
4. **Maximálny finančný limit** za poskytovanie Predmetu zmluvy je dohodnutý na sumu **................................. bez DPH.**
5. Fakturované Ceny Tovaru a Služieb budú vychádzať z jednotkových cien bez DPH z Prílohy č. 1 - Cenová ponuka (Návrh na plnenie kritérií), s pripočítaním sadzby DPH pri každom vzniku daňovej povinnosti, platnej v deň vzniku daňovej povinnosti. Zmluvné strany sa dohodli, že v prípade ak počas platnosti tejto Zmluvy nastanú legislatívne zmeny sadzieb DPH a budú sa dotýkať Tovaru a Služieb v Prílohe č. 1 - Cenová ponuka (Návrh na plnenie kritérií), tieto zmeny sa nebudú upravovať dodatkami k tejto Zmluve. Predávajúci zašle Kupujúcemu bezodkladne zoznam jednotlivých položiek Tovaru a Služieb s cenami bez DPH, s príslušnou platnou sadzbou DPH a s cenami s DPH, a to elektronicky prostredníctvom e-mailov uvedených v záhlaví Zmluvy. Následne si Zmluvné strany zmenu cien s DPH písomne odsúhlasia, spravidla elektronicky.
6. Dohodnuté jednotkové ceny bez DPH za jednotlivé položky Predmetu zmluvy podľa Prílohy č. 1 - Cenová ponuka (Návrh na plnenie kritérií), sú konečné najvyššie prípustné, sú neprekročiteľné a platné po celú dobu trvania tejto Zmluvy. Sú v nej zahrnuté všetky poplatky či náklady Predávajúceho v súvislosti s plnením podľa Zmluvy, napríklad náklady potrebné na dodanie Tovaru na miesto dodania, t.j. obaly, doprava, vykládky v mieste dodania a iné súvisiace poplatky. Predávajúci sa zaväzuje, že nebude samostatne účtovať dopravné náklady.
7. Predávajúci je povinný počas trvania Zmluvy priebežne sledovať čerpanie finančného limitu podľa bodu 4. tohto článku tak, aby boli finančne pokryté všetky jeho plnenia na základe požiadaviek Kupujúceho a je zároveň povinný posielať Kupujúcemu takýto prehľad čerpania finančného limitu podľa tejto Zmluvy raz mesačne, v lehote do 10. dňa príslušného mesiaca.
8. V prípade, ak sa preukáže po uzatvorení tejto Zmluvy, že na relevantnom trhu existuje cena (ďalej aj „nižšia cena“) za rovnaký alebo porovnateľný Tovar, ako je uvedený v tejto Zmluve a Predávajúci aj reálne za takúto nižšiu cenu Tovar už dodal alebo stále dodáva, ktorá je nižšia o viac ako 5% ako cena Predávajúceho podľa tejto Zmluvy, zaväzuje sa Predávajúci Kupujúcemu pre takýto Tovar poskytnúť po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa Zmluvy a nižšou cenou.
9. Predávajúci ako veriteľ má zakázané postúpenie pohľadávok podľa § 524 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“) tretím stranám, bez predchádzajúceho písomného súhlasu Kupujúcich ako dlžníkov. Právny úkon, ktorým budú postúpené pohľadávky veriteľa v rozpore s dohodou s Kupujúcimi podľa prechádzajúcej vety, bude podľa § 39 Občianskeho zákonníka neplatný. Súhlas Kupujúcich sa považuje za platný len za podmienky, že bol na takýto úkon udelený predchádzajúci písomný súhlas Ministerstva zdravotníctva Slovenskej republiky.
10. Predávajúci ako veriteľ má zakázané zabezpečenie pohľadávok prostredníctvom ručenia podľa § 91 ods. 3 Zákona č. 578/2004 Z. z. s tretími stranami, bez predchádzajúceho písomného súhlasu Kupujúcich ako dlžníkov. Právny úkon, ktorým budú pohľadávky veriteľa zabezpečené ručením v rozpore s dohodou s Kupujúcimi podľa predchádzajúcej vety, bude podľa § 39 Občianskeho zákonníka neplatný. Súhlas Kupujúcich sa považuje za platný len za podmienky, že bol na takýto úkon udelený predchádzajúci písomný súhlas Ministerstva zdravotníctva Slovenskej republiky
11. Počas trvania Dohody, ale najskôr v kalendárnom roku 2026 má Poskytovateľ možnosť na medziročné zvýšenie Cien uvedených v  Prílohe č. 1 – Cenová ponuka (Návrh na plnenie kritérií) (ďalej len „Valorizácia“) za použitia nasledovného vzorca:

Cn = Cn-1 \* $I\_{n-1}^{ročný}$;

Cn predstavuje upravenú Cenu za príslušný kalendárny rok „n“ [EUR];

Cn-1 predstavuje výšku Ceny v kalendárnom roku bezprostredne predchádzajúcemu príslušnému roku „n“ [EUR];

$I\_{n-1}^{ročný}$ je miera inflácie meraná indexom spotrebiteľských cien za kalendárny rok „n-1“ vyhlásená Štatistickým úradom Slovenskej republiky za rok „n-1“oproti predchádzajúcemu kalendárnemu roku v percentách.

Ako ukazovateľ inflácie sa použije dokument (potvrdenie) – miera inflácie v roku „n-1“ vyhlásený na webovom sídle Štatistického úradu Slovenskej republiky.

Úpravu Cien podľa predchádzajúceho odseku za uvedené Služby bude možné vykonať prvýkrát v kalendárnom roku 2026, a to s účinnosťou od kalendárneho mesiaca nasledujúceho po kalendárnom mesiaci, v ktorom Poskytovateľ písomne Objednávateľovi oznámil uplatnenie Valorizácie za predpokladu. Pravidelne sa môže indexovať v roku 2026 s účinnosťou od kalendárneho mesiaca nasledujúceho po kalendárnom mesiaci, v ktorom Poskytovateľ písomne Objednávateľovi oznámil uplatnenie Valorizácie, pričom sa použije ako ukazovateľ percentuálneho nárastu inflácie za kalendárny rok 2025

**Článok VIII.**

**Platobné podmienky**

1. Zmluvné strany sa dohodli na spôsobe platenia prostredníctvom bezhotovostného platobného styku, ktorý sa bude realizovať výhradne prevodným príkazom na základe faktúry vystavenej Predávajúcim.
2. Daňovým dokladom je pre Zmluvné strany faktúra. Predávajúci je povinný vystaviť faktúru za dodanie Predmetu zmluvy a doručiť ju Kupujúcemu podľa bodu 3. tohto článku **najneskôr do 10. pracovného dňa mesiaca nasledujúceho po mesiaci**, **v ktorom bol Predmet zmluvy, ktorý bol fyzicky dodaný a prevzatý,** na základe dodacieho listu, ktorý bol potvrdený oboma Zmluvnými stranami podľa bodu 9. čl. IV.
3. Predávajúci vystavené faktúry zašle Kupujúcemu elektronickou poštou na e-mailovú adresu: **faktury@emergency-ba.sk**. Kupujúci podpisom tejto Zmluvy udeľuje Predávajúcemu súhlas k zasielaniu faktúr v elektronickej forme v súlade s ustanovením § 71 ods. 1 písm. b) zákona č. 222/2004 Z. z. o dani z pridanej hodnoty (ďalej len „**zákon o DPH**“). V predmete e-mailu, ktorým bude elektronická faktúra zasielaná, musí byť (za účelom základnej identifikácie) uvedené slovo: „faktúra“, „invoice“, „dobropis“, „ťarchopis“; popri tomto označení môžu byť v predmete e-mailu uvedené aj ďalšie znaky, slúžiace k bližšej identifikácii (čísla alebo písmená). Elektronická faktúra musí byť vystavená len vo formátoch súborov PDF, TIF, JPEG, BMP a nesmie byť zaheslovaná, zamknutá na tlačenie, ani komprimovaná. Predávajúci je povinný zabezpečiť vierohodnosť pôvodu a neporušenosť obsahu faktúry, vyhotovenej v elektronickej forme, v súlade s podmienkami zákona o DPH. Podpis faktúry kvalifikovaným elektronickým podpisom sa nevyžaduje.
4. Faktúra musí obsahovať všetky náležitosti elektronického daňového dokladu podľa zákona o DPH a zákona č. 431/2002 Z. z. o účtovníctve v znení neskorších predpisov. Prílohou faktúry musí byť objednávka a odsúhlasené dodacie listy.
5. Doba splatnosti faktúry sa dojednáva na 30 dní, odo dňa jej doručenia Kupujúcemu podľa bodu 3. tohto článku.
6. V prípade, že faktúra nebude obsahovať predpísané náležitosti, resp. budú v nej uvedené nesprávne alebo neúplné údaje v rozpore s platnou právnou úpravou alebo touto Zmluvou, je Kupujúci oprávnený túto faktúru vrátiť Predávajúcemu pred jej splatnosťou. V prípade opravenej alebo novej faktúry plynie nová 30 dňová lehota splatnosti od jej doručenia Kupujúcemu.

**Článok IX.**

**Záručná doba a reklamácie**

Predávajúci sa zaväzuje poskytnúť Kupujúcemu za dodaný Tovar záruku v trvaní 24 mesiacov.

Záručná doba začína plynúť od prevzatia Tovaru podľa bodu 9. čl. IV. Zmluvy

Kupujúci je povinný písomne elektronicky nahlásiť vady alebo nedostatky dodaného Tovaru bezodkladne po ich zistení.

Predávajúci je v rámci záručnej doby povinný odstrániť všetky vady na vlastné náklady.

Písomná, e-mailová reklamácia musí obsahovať:

a) predmet reklamácie – presný názov / druh Tovaru, reklamované množstvo,

b) špecifikáciu vád,

c) číslo faktúry a dodacieho listu,

d) dátum dodania Tovaru,

e) voľbu práva z vád Tovaru podľa odseku 7 tohto článku Zmluvy.

Predávajúci je povinný písomne sa vyjadriť k reklamácii a navrhnúť spôsob a termín jej vybavenia najneskôr do 3 (troch) pracovných dní odo dňa doručenia reklamácie. Ak sa v tejto lehote Predávajúci k reklamácii nevyjadrí, má sa za to, že s reklamáciou súhlasí a reklamované chyby je povinný odstrániť do 5 (piatich) pracovných dní odo dňa doručenia reklamácie, pričom reklamáciu vybaví tak, že za reklamovaný chybný Tovar dodá nový Tovar bez chýb.

Ak nebude Tovar dodaný v požadovanej kvalite, špecifikácii a množstve Kupujúci má právo:

a) požadovať odstránenie vád dodaním náhradného Tovaru za vadný Tovar,

b) požadovať odstránenie vád Tovaru opravou Tovaru, ak sú vady opraviteľné,

c) požadovať dodanie chýbajúceho Tovaru,

d) požadovať odstránenie právnych vád,

e) požadovať primeranú zľavu z ceny Tovaru,

f) odstúpenie od tejto Zmluvy, resp. v časti týkajúcej sa vadného plnenia,

g) uplatňovať si právo na zaplatenie celej výšky škody, ktorá vznikne Kupujúcemu v dôsledku oneskorenia dodávky Tovaru a v dôsledku dodania Tovaru nespĺňajúceho požadovanú kvalitu, množstvo a špecifikáciu;

h) uplatniť si zmluvnú pokutu podľa čl. IX. Zmluvy.

Do času, kým Predávajúci nedodá Tovar bez vád, je v omeškaní s dodaním Tovaru.

Článok X.

**Zmluvné pokuty a zodpovednosť za škody**

V prípade omeškania Kupujúceho s úhradou faktúry môže Predávajúci vyúčtovať Kupujúcemu úroky z omeškania vo výške 0,01 % z dlžnej čiastky za každý deň omeškania.

Zmluvné strany sa dohodli, že Kupujúci je oprávnený požadovať od Predávajúceho zmluvnú pokutu:

1. vo výške 50,00 EUR denne za každý aj začatý deň omeškania za nedodanie Tovaru v stanovenej lehote, podľa bodu 5 čl. IV. Zmluvy, a to za každý aj začatý deň omeškania až do dňa jeho riadneho odovzdania alebo odstúpenia od Zmluvy, najviac však do výšky 50% Ceny Tovaru;
2. vo výške 50,00 EUR denne za každý aj začatý deň za dodanie Tovaru v rozpore so špecifikáciou Tovaru podľa objednávky a Prílohy č. 1 Zmluvy, resp. za nedodanie Tovaru v kvalite, špecifikácii a/alebo množstve stanovenom podľa objednávky a Prílohy č. 1 Zmluvy, a to za každý aj začatý deň omeškania, až do dňa jeho riadneho odovzdania alebo odstúpenia od Zmluvy, najviac však do výšky 50% ceny Tovaru;
3. vo výške 300,00 EUR za opakované oneskorenie dodania Tovaru do Miesta dodania Tovaru, alebo vád Tovaru, ak to je viac ako 3 x
4. vo výške 5% z ceny Tovaru bez DPH, v prípade odstúpenia od Zmluvy zo strany Kupujúceho
5. vo výške 10.000 EUR za každý prípad  porušenia niektorej zo zmluvných povinností týkajúcich sa povinnosti mlčanlivosti Predávajúceho definovaných v článku XII. Zmluvy.

Zmluvná pokuta je splatná do 14 dní odo dňa, kedy Kupujúci vyzval Predávajúceho na jej zaplatenie.

Úhradou zmluvnej pokuty nie je dotknuté právo Kupujúceho na náhradu škody podľa platných právnych predpisov, o ktorú vzniknutá škoda presahuje dohodnutú zmluvnú pokutu.

Zaplatením zmluvnej pokuty nezaniká povinnosť Predávajúceho splniť zmluvnú povinnosť zabezpečenú zmluvnou pokutou.

Zmluvné strany vyhlasujú a potvrdzujú, že dojednaná výška zmluvných pokút je primeraná významu zabezpečovaných zmluvných povinností a prípadným následkom ich porušenia.

Zodpovednosť za škodu spôsobenú porušením povinností podľa zákona alebo tejto Zmluvy sa riadi podľa §  373 a nasl. Obchodného zákonníka, pričom za škodu pre účely tejto Zmluvy považujú aj pokuty alebo iné majetkové sankcie udelené Kupujúcemu v dôsledku porušenia povinností Predávajúceho podľa zákona alebo tejto Zmluvy.

Zmluvné strany sa zaväzujú upozorniť druhú zmluvnú stranu bez zbytočného odkladu na akékoľvek vzniknuté okolnosti brániace riadnemu a včasnému plneniu tejto Zmluvy alebo vylučujúce zodpovednosť.

**Článok XI.**

**Ukončenie Zmluvy**

Zmluvné strany sa dohodli, že túto Zmluvu je možné skončiť:

* 1. písomnou dohodou Zmluvných strán,
	2. odstúpením od Zmluvy,
	3. vyčerpaním finančného limitu podľa bodu 4. článku VII. tejto Zmluvy alebo uplynutím doby, na ktorú bola Zmluva uzavretá,
	4. písomnou výpoveďou Kupujúceho doručenou Predávajúcemu.
1. Zmluvu môže Kupujúci vypovedať z akéhokoľvek dôvodu alebo aj bez udania dôvodu. Výpovedná doba pre účely Zmluvy je 3 mesiace a začína plynúť od prvého dňa mesiaca nasledujúceho po mesiaci, v ktorom bola výpoveď doručená Predávajúcemu;
2. Zmluvná strana je oprávnená od tejto Zmluvy odstúpiť v prípadoch, ak druhá zmluvná strana poruší niektorú z povinností vyplývajúcich z tejto Zmluvy. V prípade porušenia Zmluvy podstatným spôsobom je Kupujúci oprávnený odstúpiť od Zmluvy bezodkladne po tom, ako sa o porušení dozvie. V prípade, ak porušenie Zmluvy Predávajúcim nemá charakter podstatného porušenia, Kupujúci je oprávnený odstúpiť od Zmluvy v prípade, ak Predávajúci neodstráni porušenie povinností alebo jeho následky ani v dodatočnej primeranej lehote, ktorú mu Kupujúci určí.
3. Zmluvné strany sa dohodli, že za podstatné porušenie Zmluvy budú považovať najmä
	1. na strane Kupujúceho:
	2. omeškanie s úhradou splatných faktúr Predávajúceho o viac ako 70 dní odo dňa splatnosti faktúry,
	3. na strane Predávajúceho :
4. nedodanie tovaru v stanovenej lehote podľa bodu 5. čl. IV. Zmluvy,
5. nedodanie tovaru v kvalite, špecifikácii a/alebo množstve stanovenom touto Zmluvou podľa objednávky a Prílohy č. 1 Zmluvy,
6. opakovaný výskyt vád Tovaru, alebo opakované oneskorenie dodania Tovaru do Miesta dodania Tovaru (viac ako tri krát).
7. Kupujúci je oprávnený odstúpiť od Zmluvy aj vtedy, ak druhá zmluvná strana podá na seba návrh na vyhlásenie konkurzu alebo návrh na povolenie reštrukturalizácie, alebo ak bude na majetok zmluvnej strany vyhlásený konkurz alebo povolená reštrukturalizácia na základe návrhu ktorejkoľvek tretej osoby, alebo ak je zamietnutý návrh na vyhlásenie konkurzu pre nedostatok majetku, alebo ak Predávajúci vstúpi do likvidácie alebo pokiaľ sa stane zrejmým, že druhá zmluvná strana nie je ďalej schopná plniť túto Zmluvu z dôvodu straty oprávnenia (vrátane autorizácie výrobcu) potrebného na plnenie tejto Zmluvy. Uvedené skutočnosti je Predávajúci bezodkladne povinný oznámiť Kupujúcemu.
8. Odstúpiť od tejto Zmluvy je možné zo strany Kupujúceho aj z dôvodov uvedených v § 19 zákona o verejnom obstarávaní a § 15 č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
9. Odstúpenie od tejto Zmluvy sa vykoná písomným oznámením odstupujúcej zmluvnej strany adresovaným druhej zmluvnej strane. Oznámenie musí obsahovať dôvody odstúpenia od tejto Zmluvy. Odstúpenie je účinné okamihom jeho doručenia druhej zmluvnej strane.
10. Vzhľadom na rámcový charakter tejto Zmluvy sa Zmluvné strany pre prípad odstúpenia od Zmluvy dohodli na vylúčení aplikácie § 351 ods. 2 Obchodného zákonníka.
11. Odstúpením od tejto Zmluvy nie sú dotknuté nároky strán na náhradu škody vzniknutú porušením tejto Zmluvy, nároky na zmluvné alebo zákonné sankcie a tie práva a povinnosti, ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení tejto Zmluvy.
12. Všetky udalosti alebo okolnosti, ktorým zmluvná strana predvídateľnými prostriedkami nemôže zabrániť a ktoré sa nachádzajú mimo sféry jej vplyvu – vyššia moc – oslobodzujú dotknutú zmluvnú stranu na obdobie ich vplyvu a v rozsahu ich účinku od zmluvných povinností bez toho, aby druhej zmluvnej strane vznikli akékoľvek nároky na náhradu škody. Dotknutá zmluvná strana je povinná druhú zmluvnú stranu okamžite informovať o druhu a predpokladanej dĺžke trvania uvedeného obmedzenia.

**Článok XII.**

**Doručovanie a komunikácia Zmluvných strán**

* + - 1. Zmluvné strany sa dohodli, že **písomná komunikácia ohľadom dodania Tovaru a plnenia podmienok podľa tejto Zmluvy** (zasielania čiastkových objednávok, odsúhlasovania cien a pod.) **bude prebiehať elektronicky prostredníctvom elektronickej pošty** a kontaktných osôb a kontaktov uvedených v záhlaví Zmluvy.
1. Zmluvné strany sú oprávnené počas trvania Zmluvy meniť kontaktné osoby a kontakty alebo iný komunikačný kanál určený na komunikáciu podľa predchádzajúceho bodu Zmluvy, pričom túto zmenu si budú povinné navzájom vopred písomne odsúhlasovať (stačí elektronicky).
2. Predávajúci je povinný počas celej doby trvania Zmluvy udržiavať dohodnuté e-mailové adresy vo funkčnom a dostupnom stave, a to 24 hodín denne 7 dní v týždni.
3. Komunikácia medzi Zmluvnými stranami bude prebiehať prostredníctvom kontaktných osôb, oprávnených na konanie vo veciach tejto Zmluvy, uvedených v záhlaví Zmluvy, prípadne nimi poverených alebo splnomocnených osôb, v písomnej podobe. Písomnú formu považujú Zmluvné strany za zachovanú v bežných veciach aj v prípade elektronickej komunikácie (e-mail) na adresy uvedené v záhlaví Zmluvy alebo oznámené spôsobom podľa nasledujúceho bodu Zmluvy. Pre vylúčenie akýchkoľvek pochybností, žiadne oznámenie týkajúce sa porušenia tejto Zmluvy, výzva na plnenie akejkoľvek povinnosti alebo ukončenia Zmluvy sa nepovažujú za bežné.
4. Všetky oznámenia medzi Zmluvnými stranami týkajúce sa porušenia Zmluvy, výzvy na plnenie akejkoľvek povinnosti alebo ukončenia Zmluvy sa nepovažujú za bežné a preto musia byť vykonané v písomnej podobe a druhej zmluvnej strane doručené buď osobne alebo doporučeným listom, či inou formou registrovaného poštového styku na adresu uvedenú v záhlaví Zmluvy, ak nie je ustanovené alebo Zmluvnými stranami dohodnuté inak.
5. Všetky písomné podania a iné oznámenia, ktoré sa doručujú Zmluvným stranám, je potrebné doručovať: osobne alebo kuriérom, doporučenou listovou zásielkou alebo elektronickou poštou.
6. Písomnosti doručované osobne alebo kuriérom sa doručujú druhej zmluvnej strane alebo osobe oprávnenej prijímať písomnosti za zmluvnú stranu, na adresu uvedenú v záhlaví tejto Zmluvy, pokiaľ sa Zmluvné strany nedohodnú inak a považujú sa za doručené dňom, kedy zmluvná strana alebo oprávnená osoba písomne potvrdila ich prijatie.
7. Písomnosti doručované listovou zásielkou sa doručujú druhej zmluvnej strane spravidla prostredníctvom pošty, a to doporučene, alebo doporučene do vlastných rúk a považujú za doručené v deň, v ktorom zmluvná strana potvrdila písomne prijatie zásielky, v deň, v ktorom zmluvná strana odoprela prijať zásielku, v deň, ktorým márne uplynula odberná lehota pre vyzdvihnutie zásielky na pošte, alebo v deň, v ktorý bola na zásielke zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná obdobná poznámka, ktorá podľa poštového poriadku znamená nedoručiteľnosť zásielky.

1. Písomnosti doručované e-mailom sa považujú za riadne doručené momentom ich odoslania na e-mail kontaktnej osoby zmluvnej strany, prípadne na e-mail, na ktorom sa Zmluvné strany vopred dohodnú.

1. Ustanoveniami podľa tohto článku Zmluvy sa bude spravovať doručovanie všetkých písomností medzi Zmluvnými stranami, pokiaľ to nie je v rozpore so všeobecne záväznými právnymi predpismi alebo pokiaľ v tejto Zmluve nie je upravené inak.

**Článok XIII.**

**Ochrana a zabezpečenie dôverných informácií**

Kupujúci výslovne upozorňuje Predávajúceho, že je súčasťou kritickej infraštruktúry štátu a subjektom hospodárskej mobilizácie, v dôsledku čoho sú akékoľvek informácie týkajúce sa najmä, nie však výlučne, informačnej a kybernetickej bezpečnosti Kupujúceho striktne dôverné.

Za dôverné informácie sa pre účely tejto Zmluvy považujú všetky informácie bez ohľadu na ich formu, vrátane dát, dokumentov, pracovných postupov a iných materiálov, poskytnuté Predávajúcemu Kupujúcim alebo v mene Kupujúceho v súvislosti s plnením tejto Zmluvy, ktoré nie sú verejne prístupné, a to najmä, nie však výlučne informácie týkajúce činnosti Kupujúceho podľa tejto Zmluvy, skutočnosti týkajúce sa majetku, objektov a materiálno-technického vybavenia, personálnych a ekonomických pomerov Kupujúceho alebo informácie, s ktorými sa má nakladať, vzhľadom na okolnosti známe Predávajúcemu pri ich poskytnutí ako s dôvernými, alebo akékoľvek informácie a údaje, ktoré Kupujúci výslovne označí ako dôverné (ďalej len „**Dôverné informácie**“).

Predávajúci sa podpisom tejto Zmluvy zaväzuje, že Dôverné informácie neoznámi, neposkytne ani inak nesprístupní ani neumožní získať tretej osobe, nezverejní, nezahrnie do žiadnej publikácie ani nepoužije vo svoj prospech alebo v prospech tretej osoby bez predchádzajúceho písomného súhlasu Kupujúceho a že nepoužije priamo alebo nepriamo žiadne z Dôverných informácií pre akýkoľvek iný účel, než plnenie tejto Zmluvy.

Predávajúci sa zaväzuje dodržiavať a prijať zodpovedajúce technické, organizačné a iné opatrenia potrebné na ochranu Dôverných informácií, ktoré mu boli alebo mu budú poskytnuté, alebo sprístupnené, pred neoprávnenou manipuláciou s nimi.

Predávajúci môže použiť Dôverné informácie iba pre účel, ktorý bol vopred dohodnutý a po skončení ich poskytovania nesmie bez akéhokoľvek časového obmedzenia použiť Dôverné informácie na akýkoľvek účel. Predávajúci zároveň nesmie bez akéhokoľvek časového obmedzenia poskytnúť akékoľvek Dôverné informácie tretím osobám, pokiaľ nie je v tejto Zmluve výslovne uvedené inak.

Predávajúci je povinný zabezpečiť, aby povinnosti vyplývajúce z tejto Zmluvy týkajúce sa povinnosti mlčanlivosti, boli dodržiavané všetkými jeho zamestnancami a spolupracujúcim tretími osobami, ak tieto osoby v súlade s touto Zmluvou získajú alebo majú k dispozícii Dôverné informácie. Zároveň je Predávajúci oprávnený poskytnúť zamestnancom a spolupracujúcim tretím osobám Dôverné informácie výlučne len v rozsahu, ktorý je nevyhnutný na plnenie ich povinností pri plnení Zmluvy. Spolupracujúce tretie osoby a zamestnanci, ktorí budú mať prístup k Dôverným informáciám je Predávajúci povinný zaviazať k dodržiavaniu mlčanlivosti o Dôverných informáciách v rovnakom rozsahu a za rovnakých podmienok, ako sú stanovené týmto článkom Zmluvy; uvedené neplatí, ak sú spolupracujúce osoby zaviazané povinnosťou mlčanlivosti zo zákona (napr. advokáti a daňoví poradcovia). Porušenie povinnosti stanovenej týmto článkom Zmluvy treťou osobou spolupracujúcou so zmluvnou stranou alebo jej zamestnancom, štatutárom alebo spoločníkom je považované za porušenie tejto povinnosti Predávajúcim.

Zmluvné strany vyhlasujú, že Predávajúci nebude mať pri plnení tejto Zmluvy prístup k osobným údajom dotknutých osôb, ktoré spracováva Kupujúci vo svojich informačných systémoch. V prípade, ak pri plnení Zmluvy Predávajúci príde výnimočne alebo náhodne do styku s osobnými údajmi spracovávanými Kupujúcim v jeho informačných systémoch, zaväzuje sa Predávajúci zachovávať mlčanlivosť o takýchto osobných údajoch a bez súhlasu prevádzkovateľa informačného systému ich nesmie zverejniť a nikomu poskytnúť ani sprístupniť.

Predávajúci je povinný všetky doklady, podklady a iné písomnosti (bez ohľadu na ich formu), ktoré obdrží, získa alebo vytvorí pri plnení Zmluvy, odovzdať Kupujúcemu bezodkladne po odovzdaní predmetu plnenia, resp. po predčasnom skončení tejto Zmluvy, pokiaľ z právnych predpisov nevyplýva inak.

Povinnosť mlčanlivosti podľa tohto článku Zmluvy sa vzhľadom na povahu Dôverných informácií dojednáva bez časového obmedzenia a platí aj po skončení tejto Zmluvy akýmkoľvek spôsobom.

Porušenie povinnosti mlčanlivosti sa považuje za podstatné porušenie tejto Zmluvy.

Informácie o spracúvaní osobných údajov u Kupujúceho je možné nájsť na webovej stránke <https://emergency-ba.sk/> časť: Ochrana osobných údajov. Uvedené je zároveň splnením informačnej povinnosti prevádzkovateľa vo vzťahu k dotknutým osobám v zmysle článku 13 a 14 GDPR. Predávajúci vyhlasuje, že sa so spracúvaním osobných údajov u Kupujúceho oboznámil, týmto informáciám v celom rozsahu porozumel a zaväzuje sa bez zbytočného odkladu po podpise tejto Zmluvy oboznámiť aj ostatné dotknuté osoby (svojich zamestnancov, zástupcov a pod.) s informáciami o spracúvaní ich osobných údajov Kupujúceho.

**Článok XIV.**

**Vyhlásenia Predávajúceho**

* + - 1. Predávajúci vyhlasuje a ubezpečuje Kupujúceho ku dňu podpisu tejto Zmluvy, že:
1. osoba konajúca za Predávajúceho je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou a má všetky oprávnenia na poskytnutie Predmetu zmluvy v zmysle zákona a tejto Zmluvy;
3. je zapísaný v registri partnerov verejného sektora;
4. spĺňa všetky podmienky stanovené všeobecne záväznými právnymi predpismi a touto Zmluvou na poskytovanie Predmetu zmluvy.

**Článok XV.**

**Záverečné ustanovenia**

1. **Táto Zmluva nadobúda platnosť dňom podpisu a účinnosť dňom nasledujúcim po dni jej zverejnenia postupom** podľa zákona č. [211/2000 Z. z.](https://www.slov-lex.sk/pravne-predpisy/SK/ZZ/2000/211/20210101) o slobodnom prístupe k informáciám (zákon o slobode informácií) v znení neskorších predpisov.
2. Táto Zmluva je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a obidve Zmluvné strany súhlasia s jej zverejnením v Centrálnom registri zmlúv.
3. Ak niektoré okolnosti nie sú touto Zmluvou upravené, riadia sa podmienkami stanovenými v súťažných podkladoch. V ostatných záležitostiach, bližšie neupravených v tejto Zmluve, ani v súťažných podkladoch, platia príslušné ustanovenia Obchodného zákonníka v platnom znení. V prípade rozporu tejto Zmluvy so súťažnými podkladmi, ponukou uchádzača, má prednosť táto Zmluva.
4. Zmluvný vzťah sa riadi právnym poriadkom platným na území Slovenskej republiky (najmä Obchodným zákonníkom), pričom akékoľvek spory medzi Zmluvnými stranami rozhodne príslušný všeobecný súd Slovenskej republiky.
5. Zmluvné strany sú povinné vyvíjať všetko úsilie k vytvoreniu potrebných podmienok pre realizáciu tejto Zmluvy v súlade s pravidlami poctivého obchodného styku.
6. Zmluvu možno meniť len po vzájomnej dohode Zmluvných strán formou číslovaného písomného dodatku podpísaného oboma Zmluvnými stranami. Dodatok k Zmluve musí byť podpísaný oprávnenými zástupcami Zmluvných strán, pričom podpisy musia byť na tej istej listine, v opačnom prípade sa má za to, že k uzatvoreniu dodatku k Zmluve nedošlo. Predávajúci berie na vedomie, že Kupujúci je povinný pri uzatváraní dodatkov k Zmluve postupovať v súlade s ustanoveniami § 18 zákona o verejnom obstarávaní.
7. Táto Zmluva je vyhotovená v dvoch rovnopisoch, z ktorých každý má platnosť originálu. Každá zmluvná strana obdrží jedno jej vyhotovenie.
8. Neoddeliteľnými prílohami tejto zmluvy sú:
* Príloha č. 1 – **Cenová ponuky (Návrh na plnenie kritérií)**
* Príloha č. 2 **– Odberné miesta Kupujúceho/Miesta dodania**
1. Zmluvné strany vyhlasujú, že si Zmluvu pozorne prečítali, jej obsahu porozumeli a ten predstavuje ich skutočnú a slobodnú vôľu zbavenú akéhokoľvek omylu. Svoje prejavy vôle obsiahnuté v Zmluve Zmluvné strany považujú za určité a zrozumiteľné, vyjadrené nie v tiesni a nie za nápadne nevýhodných podmienok. Zmluvné strany na znak svojho súhlasu s obsahom Zmluvy túto Zmluvu podpísali.

V Bratislave, dňa .................. V Bratislave, dňa ..................

**Za Kupujúceho: Za Predávajúceho :**

|  |  |
| --- | --- |
|  |  |

..................................................................... .....................................................................

 **Záchranná zdravotná služba Bratislava**

 Ing. Slavomír Gruška, riaditeľ